LitNet Akademies (Godsdienswetenskappe): Stylriglyne | LitNet
Medewerkers word vriendelik versoek om asseblief die volgende voorskrifte stiptelik te volg by voorleggings aan LitNet Akademies, aangesien enige afwykings daarvan die hele proses vanaf keuring tot redigering en publikasie op die webtuiste aansienlik vertraag en bemoeilik. Indien daar wel om uitsonderlike redes van die riglyne afgewyk moet word, moet sulke redes asseblief skriftelik aan die redaksie verskaf word.
Woorde/frases/gedeeltes in Bybelse en ander antieke tale word in hul oorspronklike taal en ortografie geskryf. Die Afrikaanse vertaling van ’n enkele woord, kort frase of sin word tussen hakies bygevoeg. Die Afrikaanse vertaling van ’n langer gedeelte (meer as een sin) word in ’n eindnota verskaf. Waar ’n vreemde (bv. Griekse of Hebreeuse) woord/frase herhaaldelik gebruik word, word die vertaling slegs by die eerste gebruik daarvan verskaf.
Hoogstens twee artikels per skrywer per kalenderjaar kwalifiseer vir die R7 000 navorsingsgeld wat deur LitNet Akademies betaal word.
Digitale grafika en foto’s moet asseblief ook, benewens binne die liggaam van die artikel, afsonderlik in die oorspronklike formaat (verkieslik .jpeg of PDF) ingestuur word.
’n Artikel (of ’n wesenlike gedeelte daarvan) wat aan LitNet Akademies voorgelê word, mag nie elders óf onder oorweging óf reeds gepubliseer wees nie.
’n Kort biografie (nie langer as 300 woorde nie) en ’n foto van die skrywer in .jpeg- of ’n soortgelyke formaat moet die voorlegging vergesel.
Nie “Bronne”, “Verwysings”, ens. nie. Maak asseblief seker dat elke verwysing in die teks in die bibliografie verteenwoordig word.
Dui die name van al die publikasieplekke (-stede) in die bron aan, byvoorbeeld: Londen, New York: Macmillan.
Omdat argivale bronne so uiteenlopend is, word skrywers na die artikel “How to Cite Archival Sources”, http://www.lib.mtu.edu/mtuarchives/citation.aspx verwys vir riglyne. Wees dan net asseblief so konsekwent as moontlik wat betref die vorm waarin die besonderhede aangebied word.
Die formaat van LitNet Akademies vereis dat daar slegs van eindnotas gebruik gemaak kan word.
Gebruik by eindnotas “gewone” numering eerder as die Romeinse formaat, dus: 1 eerder as i.
Nie "... verantwoordelik1, maar aan die ander kant …" nie.
Die redaksie van LitNet Akademies wil graag die Germaanse karakter van Afrikaans probeer bevorder en bewaar. Skrywers word dus vriendelik versoek om, waar moontlik, voorkeur aan Germaanse bo Klassieke woorde te gee; dus byvoorbeeld ontleed eerder as analiseer; vasberade eerder as gedetermineerd.